
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 146 
                                                            din 26 septembrie 2024
privind aprobarea indicatorilor economici și a cofinanțării investiției privind Actualizarea Planului Urbanistic General și a Regulamentului Local de Urbanism al municipiului Sighișoara, județul Mureș

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 29.732/23.09.2024 și la Consiliul Local Sighișoara cu nr. 29.956/25.09.2024, de referatul de aprobare, înregistrat cu nr. 29.730/23.09.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările si completările ulterioare; 


Având în vedere faptul că Planul Urbanistic General al Municipiului Sighişoara a fost aprobat prin Hotărârea Consiliului Local Sighişoara nr. 1/1999;

Având în vedere Hotărârea Consiliului Local Sighişoara nr. 291/29.12.2023 pentru prorogarea termenului de valabilitate al Planului Urbanistic General al Municipiului Sighişoara, prevăzut în Hotărârea Consiliului Local Sighişoara nr. 282/20.12.2018, potrivit căreia termenul de valabilitate al acestuia a fost prorogat până în data de 31 decembrie 2026;

Având în vedere Hotărârea Consiliului Local Sighişoara nr. 177/23.11.2017 privind aprobarea inițierii demersurilor în vederea actualizării Planului Urbanistic General al Municipiului Sighișoara;

Având în vedere prevederile Legii nr. 350/2001 privind amenajarea teritoriului şi urbanismul, cu modificările şi completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere prevederile Hotărârii de Guvern nr. 1137/2023 privind aprobarea Normelor metodologice pentru derularea programului multianual privind finanţarea elaborării şi/sau actualizării planurilor urbanistice generale ale localităţilor şi a regulamentelor locale de urbanism, precum și Normele metodologice pentru derularea programului multianual privind finanţarea elaborării şi/sau actualizării planurilor urbanistice generale ale localităţilor şi a regulamentelor locale de urbanism, aprobate potrivit actului normativ amintit;
Având în vedere Raportul de specialitate al Direcției Arhitect Șef, înregistrat cu nr. 29.731/23.09.2024, prin care se propune aprobarea indicatorilor economici și a cofinanțării investiției privind Actualizarea Planului Urbanistic General și a Regulamentului Local de Urbanism al municipiului Sighișoara, județul Mureș;

Având în vedere avizele favorabile ale comisiilor de buget, urbanism și juridică;         
În temeiul prevederilor art. 129 alin. (2) lit. „b”, lit. „c”, alin. (4) lit. „e”, alin. (6) lit. „c”, alin. (14), art. 139 alin. (3) lit. „e” și ale art. 196 alin. (1) lit. „a” din Ordonanța de Urgenţă Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ș T E:
Art. 1. Se aprobă indicatorii economici aferenți investiției - Documentația de urbanism privind Actualizarea Planului Urbanistic General al municipiului Sighișoara, realizat în sistem informatic GIS și a Regulamentului Local de Urbanism aferent acestuia, având valoarea totală de 1.395.206,07 lei cu T.V.A., etapizată potrivit celor prezentate în devizul financiar, anexă la prezenta hotărâre și care face parte integrantă din aceasta.

Art. 2. Documentația de urbanism privind Actualizarea Planului Urbanistic General al municipiului Sighișoara, realizat în sistem informatic GIS și a Regulamentului Local de Urbanism aferent acestuia, a cărei realizare se impune, se va finanța astfel:
- din cheltuieli de la bugetul de stat, care sunt în sumă de 1.111.460,00 lei cu T.V.A., din valoarea totală a investiției de 1.395.206,07 lei cu T.V.A., pentru care se aprobă indicatorii economici potrivit art. 1 din prezenta, 

- cofinanțare de la bugetul local, în sumă de 283.746,07 lei cu T.V.A., din valoarea totală a investiției de 1.395.206,07 lei cu T.V.A., pentru care se aprobă indicatorii economici potrivit art. 1 din prezenta.

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Arhitectul Șef al Municipiului Sighișoara, Direcția Arhitect Șef, Compartimentul Autorizări și Urbanism –  Direcția Arhitect Șef, Compartimentul Disciplină și Finalizare Construcții – Direcția Arhitect Șef și Compartimentul Reabilitări Clădiri Istorice și Patrimoniu Unesco – Direcția Arhitect Șef din cadrul Municipiului Sighișoara.

Art. 4. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevazut de lege, Primarului Municipiului Sighișoara, Prefectului Județului Mureș si se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

    Burghelea Bogdan - Ioan           
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  3 ex. Direcţia Arhitect Șef;

  1 ex. Compartimentul Autorizări și Urbanism –  Direcția Arhitect Șef;
  1 ex. Compartimentul Disciplină și Finalizare Construcții – Direcția Arhitect Șef;

  1 ex. Compartimentul Reabilitări Clădiri Istorice și Patrimoniu Unesco – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică.
14 ex.  

B.A.

